[{"text_idx": "#000001", "text": "Anat eo n\u2019eo ket mui an tiegezhiou\u0300 al lec\u2019h pennan\u0303 ma vez desket brezhoneg e 2020, hag a bellik zo. Ha dres eo e-metou\u0300 ar familhou\u0300 ma vez treuzkaset ar brezhoneg, pe ma vefe digarez d\u2019en ober, eo bet oc\u2019h enklask Katell Chantreau, doktoradez war skiantou\u0300 an deskadurezh gant Skol-veur Roazhon 2. Mat eo bet dezhi kenlodennin\u0303 disoc\u2019hou\u0300 \u00ab da c\u2019hortoz \u00bb he imbourc\u2019h, hag hi hanter-hent da zibenn he labour tezenn c\u2019hoazh. Diwar respontou\u0300 450 den d\u2019ur c\u2019houlennaoueg war an desevel bugale e brezhoneg \u2013 pe ar \u00ab chom hep ober \u00bb \u2013 he deus gallet lakaat en ur gen\u0303ver, diouzh un tu, pegement \u2013 pe pegen nebeud \u2013 e vez treuzkaset ar brezhoneg en un tiegezh ma oar brezhoneg unan da vihanan\u0303 eus tud ar vugale ha, diouzh an tu all, kalzik a barennou\u0300 evel ar re-man\u0303 : penaos o deus an danvez treuzkaserien o-unan gouiet brezhoneg, daoust ha tad ha mamm a oar brezhoneg, pe ar vamm hepken, peotramant an tad hepken, daoust hag an danvez treuzkaserien en em laka da \u00ab stourmerien \u00bb evit ar yezh ha kement zo. Evit spisaat ar sell he deus lakaet an disoc\u2019hou\u0300-se en ur gichen gant re enklask TMO 2018 war yezhou\u0300 Breizh ha re ur c\u2019houlennaoueg graet ganti hec\u2019h-unan gant liseidi Diwan. Diwar gement-se, hag eno e oa moarvat ar pep dudiusan\u0303, he deus klasket Katell renablin\u0303 gant petore abegou\u0300 e vez harzet an dud a c\u2019hallfe en ober da dreuzkas, pe da dreuzkas muioc\u2019h, ar brezhoneg d\u2019o bugale. En o zouez e konter ar re nebeud a fizan\u0303s enno o-unan \u2013 hag a vefe tra ar mammou\u0300 dreist-holl hervezi \u2013 an aon d\u2019ober faziou\u0300, an diouer a vuhez sokial e brezhoneg. Evit klozan\u0303 war an tu mat, ar plac\u2019h kar-he-brezhoneg a zo anezhi he deus digoret hentou\u0300 evit gwellaat plas ar brezhoneg en tiegezhiou\u0300 rak un difi bras eo eviti, hep mar na marteze, evit dazont ar brezhoneg."}, {"text_idx": "#000003", "text": "Kentelius-bras eo bet an div brezegenn d\u2019an 22 studier bet o selaou anezho hag a vo skoaerien a-benn nebeut."}, {"text_idx": "#000004", "text": "Brezhoneg : Stummaduriou\u0300 ha micheriou\u0300"}, {"text_idx": "#000005", "text": "La certification qualite\u0301 a e\u0301te\u0301 de\u0301livre\u0301e au titre\nde la cate\u0301gorie d\u2019action suivante :\nOrganisme de formation accre\u0301dite\u0301 DCL."}, {"text_idx": "#000006", "text": "La certification qualite\u0301 a e\u0301te\u0301 de\u0301livre\u0301e au titre\nde la cate\u0301gorie d\u2019action suivante :"}, {"text_idx": "#000007", "text": "Organisme de formation accre\u0301dite\u0301 DCL."}]